Rozlišujú sa dva prípady analógie, a to analógia práva a analógia zákona. Pri analógii zákona (analogia legis) použijeme pri absencii výslovnej právnej úpravy obdobné ustanovenie právneho predpisu, pri analógii práva (analógia iuris) použijeme z dôvodu absencie výslovnej i obdobnej právnej úpravy všeobecné právne zásady.
Použitie analógie predpokladá, aby vzťah, ktorého sa týka, bol ovládaný rovnakými zásadami ako ustanovenie zákona, ktorý sa použije.
Svoboda, J. a kol.: Občiansky zákonník. Komentár a súvisiace predpisy. 5. vydanie. Bratislava: Eurounion 2004.
právne metodologický nástroj, ktorý slúži k uzavretiu otvorených medzier v zákone, to znamená, že predstavuje nachádzanie práva v oblasti mimo rozsah pojmu a to tým, že spája právne následky noriem s prípadmi, ktoré nie sú zahrnuté do ich jazykového vyjadrenia v právnych predpisoch
PODĽA: Melzer, F.: Metodologie nalézání práva. Úvod do právní argumentace. 2. vydanie. Praha: C. H. Beck 2011.